MIRROR全員今晨(29日)現身機場,出發到新加坡為巡迴演唱會準備,因應早前他們由美加巡唱回港,發生「神徒」(粉絲暱稱)與「姜糖」(粉絲暱稱)兩大陣營疑因爭位惹爭執並發生肢體碰撞事件,12子後援會收到MakerVille指引,指與機管局商討後,MIRROR於香港機場往返新加坡,不設Fans送機及接機等候區,只設傳媒訪問區,大部分「鏡粉」相當聽話,只有數名粉絲仍出現在附近,兩位當時人盧瀚霆(Anson Lo,教主)及姜濤先後抵達機場,他們表示沒有粉絲送機,不會感失望,強調安全最重要。
盧瀚霆及Jeremy(李駿傑)率先到達機場,問沒有粉絲送機可感失望?Anson Lo說:「相信大家好明白今次嘅安排,安全最緊要。(聽不到粉絲嗌可有不習慣?)頭先搭車嚟到,都覺得係第一次咁樣環境下嚟機場,前一晚公司已經講過會係咁,但唔清楚係咪一次性。」Anson Lo強調最緊要安全:「我希望安全至上去排隊,有活動時大家一定好想嚟見我支持我,『神徒』出於愛先咁辛苦排隊見我,希望大家注意安全,開開心心,唔好受傷。」
問可有留意姜濤早前於社交平台開直播揚言經互相理解,視Anson Lo為「好好嘅朋友」?,Anson Lo說:「我哋12個互相之間意見唔係100%啱晒嘅時候,我同Jeremy都有鬧交,講多幾句就冇事,喺我哋隊內係很平常一件事。(也當姜濤好好朋友?)of course!梗係啦!梗係啦!」至於會否為姜濤慶祝生日?他就稱要看工作行程。